สังคมข่าวหุ้น
*หุ้นพลังงานไฟฟ้าทั้ง GULF EA และ BGRIM เหมือนจะพักเหนื่อยหลังราคาปรับขึ้นมาต่อเนื่อง และเส้นกราฟชนกับแนวต้าน ทำให้มีการขายทำกำไรออกมาเป็นระยะ ก็ถือเป็นโอกาสที่ดีที่ถอยมารับนักลงทุนที่ตกรถ ตกขบวน แล้วชวนกันขึ้นไปกันให้เต็มๆ คันรถ แล้วก็วิ่งรอบใหม่ไปกันต่อ ส่วนหุ้นพลังงานไฟฟ้าตัวกลางและเล็ก ก็เริ่มขยับตามมาเช่นกัน เช่น CKP และ TPCH ส่วน GUNKIL หลังขึ้นมาได้ 4 วัน ก็เป็นเรื่องปกติที่จะมีย่อบ้าง ใจร่มๆ กันไว้
19 ม.ค. 2561

คาเฟอีน
*หุ้นพลังงานไฟฟ้าทั้ง GULF EA และ BGRIM เหมือนจะพักเหนื่อยหลังราคาปรับขึ้นมาต่อเนื่อง และเส้นกราฟชนกับแนวต้าน ทำให้มีการขายทำกำไรออกมาเป็นระยะ ก็ถือเป็นโอกาสที่ดีที่ถอยมารับนักลงทุนที่ตกรถ ตกขบวน แล้วชวนกันขึ้นไปกันให้เต็มๆ คันรถ แล้วก็วิ่งรอบใหม่ไปกันต่อ ส่วนหุ้นพลังงานไฟฟ้าตัวกลางและเล็ก ก็เริ่มขยับตามมาเช่นกัน เช่น CKP และ TPCH ส่วน GUNKIL หลังขึ้นมาได้ 4 วัน ก็เป็นเรื่องปกติที่จะมีย่อบ้าง ใจร่มๆ กันไว้
*บัตรกรุงไทย หรือ KTC ราคาวิ่งขึ้นอย่างกับยานอวกาศที่มีจรวดนำขึ้นไป เส้นกราฟตั้งชันมาก แต่ก็ต้องยอมรับว่า หุ้นเขามีพื้นฐาน มีตัวเลขสำคัญทางการเงินต่างๆ ที่ดีรองรับอยู่ ไม่ใช่มีใครมาเสก ดันกันขึ้นมา ก็ต้องขอชม “ระเฑียร ศรีมงคล” ซีอีโอคนเก่งกันหน่อย ล่าสุด บล.เคจีไอฯ ให้ราคาเป้าหมายสูงสุด 245 บาท และหากจำกันได้ ในช่วงเดือน พ.ย. 2560 บล.เคจีไอฯ เป็นโบรกฯที่ออกมาระบุว่า ไตรมาส 4/2560 ของ KTC จะมีเซอร์ไพร์ส และโบรกฯหลายๆ แห่งน่าจะขยับราคาเป้าหมายขึ้นมา และก็เป็นเช่นนั้นจริงๆ ก็ต้องขอชมในการดีดลูกคิดคำนวณออกมา ขอปรบมือให้แปะ แปะ แปะ….
*สัปดาห์หน้า BFIT บริษัทลูกของ SAWAD เตรียมแจ้งผลประกอบการไตรมาส 4/2560 เห็นผู้บริหารสาวสวย “ธิดา แก้วบุตตา” ยิ้มแย้มแจ่มใส ก็ชวนให้คิดไปว่า ตัวเลขน่าจะออกมาสวยนะ ประกอบกับนักวิเคราะห์บอกเป็นเสียงเดียวกันว่า ยังได้รับประโยชน์จากอัตราดอกเบี้ยอยู่ระดับต่ำ ส่วนวานนี้ราคาก็เปิดไฟวิ่งชิดขวาแบบควงคู่กันมาเลย ซึ่งหาก BFIT กำไรสวย ตัวแม่อย่างสวัสดิ์ฯ ก็ลูบปากยกซดกำไรตามไปด้วย และเรื่องการปรับโครงสร้างทางธุรกิจ คาดว่าในเร็วๆ นี้จะแล้วเสร็จ และจะเห็นความชัดเจน
*เรื่องของการรับสมัครกรรมการ และผู้จัดการตลาดหลักทรัพย์ฯ ที่ขยายเวลาออกไปถึงสิ้นเดือน ม.ค. 2561 ก็ไม่เข้าใจว่าการที่มีผู้มาสมัคร 2 คน (ดร.สันติ และดร.ภากร รองผู้จัดการ ตลท.) เข้าร่วมชิงชัยนั้น ยังไม่เพียงพอใช่ไหม…? แต่ข่าวว่าทางฝ่ายการเมืองโดยเฉพาะกระทรวงการคลัง อยากให้มีตัวเลือกมากกว่านี้ ส่วนที่ยังไม่มีการส่งคนมาสมัคร เพราะข่าวว่า “หาคนไม่ได้” นี่สงสัยให้ยืดเวลาเพราะจะได้ไปทาบทามคนที่ตัวเองต้องการเข้ามาสมัครนั่นแหล่ะ
*หุ้นแบงก์แจ้งผลประกอบการออกมาเพิ่มอีก แบงก์ TMB กำไรดีกว่าคาดการณ์เล็กน้อย เอ็นพีแอล ลดลง และ Coverage ratio พุ่งขึ้นมาเป็น 143% ส่วนแบงก์ไทยพาณิชย์ ไตรมาส 4 กำไรลดลง 27% ส่วนตัวเลขกำไรทั้งปีก็ลดลง 8-9% หนี้เสียเพิ่มขึ้น และ Coverage ratio สูงขึ้นมาเป็น  137.3% ส่วนวันนี้ต้องจับตาทั้ง BBL KBANK KTB ทั้งหมดเป็น 3 แบงก์ใหญ่ เห็นว่า  BBL น่าจะออกมาเป็นบวกได้ มีกำไรเพิ่ม นอกนั้นวูบหมด
*หุ้น DDD พอราคาผ่าน 100 บาท เลยกลายเป็นแนวรับไปแล้ว และทำท่าจะลงยากซะด้วย แม้ พี/อี จะพุ่งขึ้นไปเป็น 108 เท่า ก็ต้องลุ้นกันว่าตัวเลขกำไรไตรมาส 4/2560 จะออกมางดงาม เพื่อกด พี/อี ลงได้บ้าง ส่วนวอลุ่มซื้อขายกว่า 100 ล้านบาท ขณะยังถูกแคชบาลานซ์ก็ถือว่าไม่ธรรมดา รายย่อยคนไหนที่เล่นมาร์จิ้นก็อดไป ใครมีเงินสดก็สบายไป เป็นโอกาสเก็บหุ้นเข้าพอร์ตไปได้เรื่อย ไม่มีรายย่อย (ที่ไร้เงินสด) มารบกวน และพอหุ้นหลุดแคชฯ มีรายย่อยเข้ามา ก็เป็นจังหวะขายพอดี สนุกสนานจริงๆ
* พีอาร์ให้เขาหน่อยนะ “บล. ฟินันเซีย ไซรัส” หลังจากได้รับเสียงตอบรับจากนักลงทุนเป็นอย่างดี พี่ตุ๊ก นฤมล ผู้บริหารฟินันเซีย ไซรัส จัดสัมมนา “สแกนหุ้นเด็ด FSS iSmart” เอาใจนักลงทุนอีกครั้ง ในวันเสาร์ 20 ม.ค. 2561 เวลา 9:30 – 12:30 น. ณ ห้อง 1801 ชั้น 18 อาคาร ดิ ออฟฟิศเศส แอท เซ็นทรัลเวิลด์ ใครที่ยังไม่ได้สำรองที่นั่ง รีบจองด่วน! งานนี้พี่ตุ๊กรับรองว่า ผู้เข้าร่วมสัมมนาจะเป็นเทพ FSS iSmart อย่างแน่นอน ได้ที่ฝ่าย E-Business Marketing โทร 02-625-2211 และ 02-658-9866